གནའ་ནས་ད་བར་ཀིརྟི་ཚང་གི་བླ་སློབ་བར་གྱི་དད་པ་དམ་ཚིག་གི་གནས་སྟངས་གཞན་དང་མ་འདྲ་བ་ཞིག་དང༌།ཐུན་མོང་མ་ཡིན་པ་ཞིག་ཡིན་ཅེས་བཤད་བསྡད་པ་ཙམ་མ་ཡིན་པར།ད་ཐེངས་ཀིརྟི་ཚང་ལ་རྐྱེན་ངན་བྱུང་བའི་སྐབས་འབྲེལ་ཡོད་སྐྱ་སེར་རྒན་གཞོན་ཡོངས་རྫོགས་ཀྱི་མིག་ཀོང་མཆི་མས་གང་ནས་སྡོད་དགོས་པའི་གནས་ཚུལ་ཞིག་བྱུང་སོང༌།དམ་ཚིག་གཙང་མ་གསེར་གྱི་སྒོ་ང་ལྟ་བུ་གས་ཆག་མ་སོང་བ་དེ་ད་ཕྱིན་ཆད་ཡིན་ནའང་གས་ཆག་མ་ཤོར་བར་གནས་ཐུབ་པ་ཞིག་བྱ་དགོས་པ་དང༌།ནང་གཙང་མ་པདྨའི་སྦུབས་ལྟ་བུ་ཞིག་གནའ་ནས་ད་ལྟའི་བར་དུ་ཡོད་པ་རེད།འབྱུང་འགྱུར་གྱི་ལོ་རྒྱུས་ནང་དུ་ཡིནའང་ནང་གཙང་མ་པདྨའི་སྦུབས་ལྟ་བུ་ཞིག་ཡོང་ཐུབ་པར་རང་གཞན་ཀུན་གྱིས་འབད་བརྩོན་མུ་མཐུད་ནས་གནང་དགོས།